CELEX: 62014TN0167
Language: et
Date: 2014-03-13 00:00:00
Title: Kohtuasi T-167/14: 13. märtsil 2014. aastal esitatud hagi – Søndagsavisen A/S  versus Euroopa Komisjon

14.7.2014   
            
            
               ET
            
            
               Euroopa Liidu Teataja
            
            
               C 223/13
            
         13. märtsil 2014. aastal esitatud hagi – Søndagsavisen A/S versus Euroopa Komisjon
   (Kohtuasi T-167/14)
   2014/C 223/17
   Kohtumenetluse keel: taani
   
      Pooled
   
   
      Hageja:
      Søndagsavisen A/S (Søborg, Taani) (esindajad: M. Honoré ja C. Fornø)
   
      Kostja:
      Euroopa Komisjon
   
   
      Nõuded
   
   
               —
            
            
               tühistada komisjoni 20. novembri 2013. aasta otsus mitte esitada vastuväiteid Taani poolt kirjalikule meediale antud tootmise ja innovatsiooniabi kohta (SA.36366);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja, abisaajate konkurent, väidab, et komisjonil oleks pidanud tekkima kahtlused teatatud abimeetme siseturuga kokkusobivuse osas ja seetõttu oleks komisjon pidanud tegema otsuse algatada ametlik kontrollimenetlus vastavalt ELTL artikli 108 lõikele 2 ja rakendusmääruse artikli 4 lõikele 4. (1) Kuna komisjon seda ei teinud, siis on ta rikkunud ELTL artikli 108 lõikest 2 tulenevaid hageja menetlusõigusi.
   Hageja esitab kolm väidet oma argumendi toetuseks, et esines põhjendatud kahtlus riigiabikava siseturuga kokkusobivuse suhtes:
   
               —
            
            
               komisjon on täielikult jätnud hindamata küsimuse kas abikava sobib Taani kodanikele teabe levitamiseks ja seega demokraatiaprotsessi toetamiseks;
            
         
               —
            
            
               vaidlustatud otsus on igal juhul meetme sobivuse seisukohalt põhjendamata; ja
            
         
               —
            
            
               komisjon ei hinnanud abikava poolt tasuta ja tasulistele väljaannetele avaldatavate konkurentsimoonutuse mõju.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (EÜT 1999 L 83, lk 1).